રાણપુર તાલુકામાં અળવ,પાણવી,કુંડલી વગેરે ગામોમાં પીવાનું પાણી પુરતા પ્રેસર થી મળતુ ન હોવાની વારંવાર ફરીયાદ મળતા બોટાદ જીલ્લા કલેક્ટર સુજીતકુમાર દ્વારા પાણી પુરવઠા વિભાગને પાણી ચોરી કરતા તત્વો સામે કડક પગલા લેવા સુચના આપેલ જે અંગે બોટાદ કાર્યપાલક ઇજનેર ની સુચનાથી બરવાળા નાયબ કાર્યપાલક ઇજનેર જે. પી. ચુડાસમા દ્વારા જુદી જુદી ટીમો બનાવી લાઈન ઉપર ચેકિંગ હાથ ધરતા બોટાદ થી કુંડલી જતી પાઈપ લાઈનમાં અણીયાળી કાઠી ગામ પાસે ખેડુત દ્વારા પીવાના પાણીની મેઈન પાઈપ લાઈન તોડી ખેતી માટે પાણી ચોરી કરવામાં આવતુ હોવાનુ માલુમ પડતા પાણી પુરવઠા બરવાળા વિભાગ દ્વારા અંદાજે આઠ કનેક્શન પકડી પાડ્‌યા હતા.